PATVIRTINTA

 Jaunuolių dienos centro direktoriaus

2024 m. gegužės 30 d. įsakymu Nr. V-54

|  |  |
| --- | --- |
|  |  **Lina Trebienė**(biudžetinės įstaigos vadovas)2024-05-30 Nr. 11(data)**Jaunuolių dienos centras (SD)**(sudarymo vieta) |

**PAREIGYBĖS APRAŠYMAS**

**I SKYRIUS**

**PAREIGYBĖ**

1. Individualios priežiūros darbuotojas (LPK kodas 341205) yra Kvalifikuotas darbuotojas.

(pareigybės pavadinimas) (nurodoma pareigybės grupė)

2. Pareigybės lygis – C.

(nurodoma, kuriam lygiui (A (A1 ar A2), B, C, D) priskiriama pareigybė)

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

3. Darbuotojas, einantis šias pareigas, turi atitikti šiuos specialius reikalavimus:

3.1. turėti ne žemesnį kaip vidurinį išsilavinimą;

3.2. būti, įgijus socialinio darbuotojo padėjėjo ar lankomosios priežiūros darbuotojo, ar individualios priežiūros darbuotojo kvalifikaciją pagal socialinio darbuotojo padėjėjo ar lankomosios priežiūros darbuotojo, ar individualios priežiūros darbuotojo profesinio mokymo programą;

3.3. arba asmuo, socialinės apsaugos ir darbo ministro nustatyta tvarka išklausęs 40 akademinių valandų įžanginius mokymus, o pradėjęs dirbti per 24 mėnesius – ne trumpesnius kaip 160 akademinių valandų mokymus;

3.4. arba asmuo, sveikatos apsaugos ministro nustatyta tvarka įgijęs slaugytojo padėjėjo profesinę kvalifikaciją ir socialinės apsaugos ir darbo ministro nustatyta tvarka išklausęs 40 akademinių valandų įžanginius mokymus;

3.5. periodiškai tobulinti savo profesines kompetencijas ir kelti kvalifikaciją;

3.6. būti pareigingam, darbščiam, atsakingam, kūrybiškam, gebėti bendrauti;

3.7. gebėti dirbti komandoje, priimti sprendimus, pasidalinti atsakomybe, savarankiškai planuoti, organizuoti savo veiklą;

3.8. gebėti teikti asmens higienos paslaugas klientui;

3.9. gerai mokėti lietuvių kalbą, jos mokėjimo lygis turi atitikti Valstybinės kalbos mokėjimo kategorijų, patvirtintų Lietuvos Respublikos Vyriausybės 2003 m. gruodžio 24 d. nutarimu Nr.1688, reikalavimus;

3.10. gebėti dirbti katu su asmenimis su intelekto negalia.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

4. Šias pareigas einantis darbuotojas vykdo šias funkcijas:

4.1. bendrauja ir bendradarbiauja su asmenimis iš socialinių paslaugų gavėjo socialinės aplinkos;

4.2. atsižvelgdamas į paslaugų gavėjo (šeimos) savarankiškumo lygį, pagal individualius paslaugų gavėjo (šeimos) poreikius teikia pagalbą paslaugų gavėjui kasdienio gyvenimo veikloje: padeda/moko tvarkytis buityje ir namų ruošoje (tvarkyti kambarius, virtuvę, drabužių spintas, valyti paviršius, skalbti ir pan.), apsirūpinti maisto produktais ir ruošti maistą, maitintis, apsirengti, judėti, rūpintis asmens higiena (naudotis tualetu, maudytis), naudotis asmeninėmis techninės pagalbos priemonėmis, užsiimti mėgstama veikla, mokėti mokesčius ir pan., taip skatina paslaugų gavėją (šeimą) būti savarankišką;

4.3. teikia pagalbą sunkumų patiriančiam asmeniui (šeimai) rūpinantis vaikais, užtikrinant jų saugumą, poreikių tenkinimą, ruošiant maistą ir maitinant, užtikrinant higieną, parenkant tinkamą aprangą, aprengiant, bendraujant, žaidžiant ir pan.;

4.4. padeda paslaugų gavėjams pilnavertiškai dalyvauti Jaunuolių dienos centro organizuojamose veiklose;

4.5. dirba komandoje su Direktoriaus pavaduotoju socialiniam darbui ir kitais darbuotojais;

4.6. dalyvauja sudarant, peržiūrint ir įgyvendinant individualų asmens darbinio užimtumo planą;

4.7. padeda asmeniui suprasti darbines užduotis, moko atlikti užduotis savarankiškai, dirba komandoje su asmeniu, nuolat stebi asmenį jo darbo vietoje;

4.8. užtikrina individualų asistavimą, padeda asmenims orientuotis aplinkoje, padeda asmenims apsitarnauti kasdieninėje, veikloje esant poreikiui, palydi asmenis į užduoties atlikimo vietas;

4.9. individualiai padeda paslaugų gavėjui;

4.10. užtikrina asmenų, gaunančių dirbtuvių paslaugą, orumą, tarpusavio santykius grįsdamas pagarbos, supratimo ir susitarimo principais;

4.11. emociškai palaiko asmenis, esant poreikiui padeda įveikti krizes;

4.12. bendrauja ir bendradarbiauja su asmeniu, asmens šeimos nariais;

4.13. dalyvauja planuojant, įgyvendinant ir vertinant dirbtuvių ir veiklą;

4.14. dalyvauja numatant Jaunuolių dienos centro veiklos prioritetus, sudarant planus;

4.15. vykdo kitų darbuotojų (jų atostogų, komandiruočių metu ar ligos atveju) pareigybių aprašymuose nustatytas funkcijas;

4.16. teikia paslaugų gavėjui palydėjimo į namus, į kitas įstaigas, renginius, edukacijas, ekskursijas paslaugą įvairiais būdais: pėstute, Jaunuolių dienos centro transportu, viešuoju transportu ir pan;

4.17. dalykiškai, profesionaliai ir mandagiai bendrauja su paslaugų gavėjų, tėvais ir kolegomis;

4.18.profesinėje veikloje gina žmogaus teises ir atstovauja žmonėms, didina asmenų socialinę įtrauktį ir stiprina solidarumą bei socialinį teisingumą;

4.19. užtikrina informacijos apie neįgalų asmenį konfidencialumą;

4.20. laikosi darbo tvarkos taisyklių;

4.21. nustatyta tvarka atsiskaito už darbą.

5. Šias pareigas vykdantis darbuotojas Lietuvos Respublikos įstatymų numatyta tvarka atsako už:

5.1. savalaikį aukščiau išvardintų pareigybių vykdymą;

5.2. padarytas profesines ir etikos klaidas;

5.3. savarankiškai priimtus sprendimus, aplaidumą ar netinkamai atliktas pareigas;

5.4. paslaugų gavėjų saugumą nuo paslaugų gavėjo atėjimo į Jaunuolių dienos centrą iki išleidimo į namus ir dirbant už įstaigos ribų;

5.5. žalą, padarytą Jaunuolių dienos centrui dėl savo kaltės ar neatsakingumo;

5.6. pavestų funkcijų vykdymą Lietuvos Respublikos teisės aktų nustatyta tvarka.

6. Individualios priežiūros darbuotojas pavaldus Direktoriaus pavaduotojui socialiniam darbui.

Susipažinau